През 340 пр.н.е. латинска делегация иска да се образува държава, в която латинците да бъдат приети в сената с равни правни. Римляните отказват и се започва война. Римляните прекратяват войната със самнитите и се съюзяват с тях. Латинците нахлуват в Самниум и в битката при Везувий през 339 пр.н.е. са победени. Римляните имат победа и във втората битка през 338 пр.н.е. при Трифанум и скоро завземат всички латински градове, които частично се романизират.